Pilar von Pilchau

Pilar von Pilchau (vene: Пиллар фон Пильхау) oli baltisaksa aadlisuguvõsa. Suguvõsa esimeseks teadaolevaks esindajaks oli 17. sajandi keskel Eestimaal elanud Rootsi ooberst ja Narva komandant Wenzel Pilar von Pilchau (1606–1675). Suguvõsa kanti 1746. aastal Eestimaa ja 1797. aastal Liivimaa rüütelkonna aadlimatriklisse. 1855. aastal said suguvõsa liikmed parunitiitli. Pilar von Pilchaudele kuulusid eri aegadel Eestimaal Vaida (Wait), Oru (Orrenhof), Meremõisa (Merremois), Raasiku (Rasik), Palivere (Pallifer), Orkse (Orks), Loodna (Pall), Kääsla (Käsal), Reopalu (Reopall), Lehtse (Lechts), Velise (Schloß Felks), Karjaküla (Karjaküll), Eivere (Eyefer), Kulina (Kullina), Enivere (Sternberg), Kirna (Kirna), Vardi (Schwarzen), Valgu (Walck), Nurtu (Alt-Nurms), Ravila (Meks), Palvere (Pallfer); Liivimaal Halinga (Hallick), Uulu (Uhla), Lelle (Lelle), Vecsalaca (Alt-Salis), Audru (Audern), Are (Arrohof) ja Lindi (Woldenhof) ning Saaremaal Haeska (Hasik), Oriküla (Orriküll) ja Sandla (Sandel) mõis. Georg Johann Pilar von Pilchau (1709–1753), meeskohtunik, Vaida mõisnik, vappepitaaf Tallinna Toomkirikus Magnus Wilhelm Pilar von Pilchau (1734–1801), Halliku[küsitav], Lehtse, Meremõisa ja Jõgisoo mõisa mõisnik, kaardiväe major (1756), Poola sõjaväe major (1757). Wilhelm Friedrich Pilar von Pilchau (1761–1819), maanõunik; Palivere, Orkse, Loodna, Kääsla ja Jõgisoo mõisa (Jöggis) mõisnik Karl Magnus Pilar von Pilchau (1791–1861), Venemaa sõjaväe kindralmajor (vene: Карл Фёдорович Пиллар-фон-Пильхау), abiellus Nikolai Kudaševi (vene: Н. Д. Кудашев) ja Mihhail Kutuzovi tütre Jekaterina tütre Jekaterinaga (sünd. 1811) Krahv Theodor Kotzebue-Pilar von Pilchau (1848–1911), Venemaa keisririigi sõjaväelane (kindralleitnant) Krahv Dmitri Kotzebue-Pilar von Pilchau (1872–1939), (vene: Дмитрий Федорович Коцебу Пиллар фон Пильхау) Gustav Friedrich Pilar von Pilchau (1798–1862), Venemaa sõjaväe kindralleitnant (vene: Густав Фёдорович Пиллар-фон-Пильхау) Georg Ludwig Pilar von Pilchau (1767–1830), Venemaa sõjaväelane (vene: Егор Максимович Пиллар-фон-Пильхау) Parun Reinhold Friedrich Pilar von Pilchau (1781–1860), Saaremaa maanõunik, Saaremaa maamarssal aastatel 1813–1816, Oriküla, Sandla mõisnik Parun Gustav Adolf Pilar von Pilchau (1841–1918), Haapsalu linnapea 1878, Läänemaa Martna kihelkonna Enivere mõisnik Cecilia Paulina Julia Elisabeth Pilar von Pilchau (1847–1896), oli abielus Napoli ülikooli kirikuajaloo professori Rafael Marianoga. Parun Fredrik Adolf Woldemar Pilar von Pilchau (1814–1870), Pärnumaa Audru kihelkonna Audru mõisnik Parun Adolf Pilar von Pilchau (1851–1925), baltisaksa poliitik, Liivimaa maamarssal ja Audru mõisnik Parun Theodor Gustav Otto Peter Pilar von Pilchau (1858–1916), baltisaksa poliitik, Eestimaa rüütelkonna maanõunik, Valgu ja Nurtu mõisnik Romuald Pilar von Pilchau (1894–1937), Nõukogude sõjaväelane ja julgeolekutöötaja Aleksander Pilar von Pilchau (1912–1989), Eesti kunstnik Boris Pilar von Pilchau, Eesti Vabariigi venekeelse kultuuri- ja hariduse aktivist Perekond Eestimaa rüütelkonna genealoogilises käsiraamatus Perekond Saaremaa rüütelkonna genealoogilises käsiraamatus Parandused Saaremaa rüütelkonna genealoogilises käsiraamatus Morby mõisa ajalugu, Ekenäsi vald, Soome (soome keeles) РОДОСЛОВНАЯ ПИЛЛАР фон ПИЛЬХАУ (vene keeles)